So ja... die slag is gelewer en die feesseisoen is op 'n einde. Dit was 'n baie aangename afgelope twee langnaweke hier in Sydney. Ek het nie verlof gehad nie en was steeds volstoom aan die werk so tussen die vakansiedae deur. Tog het mense 'n gevoel gekry van die vakansie. Alles kom so pop 'n manier tot ruste en dis heerlik as die busse in die oggend nie in die verkeer vassit nie, dan kom mens sommer 'n halfuur gouer by die stasie. Daar het heerlike reën geval gedurende so 'n paar dae van die vakansie, wat die wêreld lekker afgekoel het. Hier in Sydney bêre jy nooit heeltemal jou komberse nie, want sommige aande is nog heerlik koel, maar in die dae sweet jy jou broekspype nat.
Die ou lyk geweldig skrikwekkend as jy hom die eerste keer sien, maar is nie agressief nie. Mense is ook nie op sy spyskaart nie. Hy lê hoofsaaklik en wag vir kleiner visse en vang hulle dan soos 'n groot brulpadda vanuit sy gekamoefleurde posisie. Hier is nog 'n paar ander haai en rog ("ray") spesies wat mens hier rond kry.
Daar was heelwat klein wit jong sand "rays", hulle lê die hele seebodem vol. Dan het ons ook nog 'n rog gesien wat ek nog nie vorheen gesien het nie, naamlik die "Eastern shovelnose ray". Hy lyk baie soos die sand rog, maar het meer van 'n diamantvormige voorkoms. Ek moes nogal soek om 'n foto te kry wat presies lyk soos die een wat ek gesien het, maar hier is dit:
Ek het aanvanklik gedink dis een of ander soort haai, maar dit blyk dat die rog en haai familie baie ooreenkomste het. Hier is nog 'n foto:
Nog 'n baie handige blad wat mens kan help om die visse te identifiseer is hierdie een by OzAnimals is nogal ok.
Vandag was ek maar besig by die werk, maar ek het vanoggend 'n baie besonderse ervaring gehad... 'n Chinese Sydney busbestuurder het uit sy eie vir my vir 'n koppie koffie gekoop. Ek lieg nou nie. Daar was net so drie mense op die bus. Hierdie ou was baie vriendelik...hy het feitlik al die passasiers met die hand gegroet en voorspoedige nuwejaar toegewens. Hy was duidelik nuut, want hy het nie mooi geweet hoe om die masjientjie te bewerk nie en my toe sommer ook net 2 dollar ge-"charge" omdat hy nie die $3.20 knoppie kon kry nie... Ek sê toe maar dankie en gaan sit. Ek sit en boeklees in die oggende, op die oomblik is dit "Programming Microsoft Linq". Ek sit toe nog so met my een been oor die ander gekruis...toe vat hy die roundabout met so 'n vaart dat ek amper skoon van my bankie afval. Toe weet ek die ou is nuut, vandag kom ek gou by die stasie... By die stasie afgeklim koop ek vir my 'n weeklikse kaartjie. Die prys het nou opgegaan van $27 na $29 per week. Hier sien ek nou mos kom die busbestuurder aan...hy wil weet of hy my kan "stick" vir 'n koffie, want ek is sy eerste "customer" vir die dag. En daar koop hy toe sommer by Ester vir my 'n lekker koffie. Dis mos die naam van die Koreaanse meisie by die koffieshop. Sy vra my gereëld uit oor Suid Afrika. Die busbestuurder is van China. Hy wil toe weet waar is Suid Afrika. Ek sê toe maar dat dit aan die suidpunt van Afrika is. Ester vra of hulle ook nuwejaar vier, ja sê hy, maar eintlik vier hulle dit op 14 Februarie...Ester sê, O, op Valenteinsdag. Hy sê ja. Hy sê sy naam is "Ba", dit beteken glo die golwe van die see. Ek sê toe maar baai vir hulle, want hier kom my trein. Dit was nou 'n interessante bederf.
Ons wil baie graag hê dat die Suid Afrikaners weer bymekaar moet kom (van oral oor die wêreld) en het ek en my seun 'n Internet Radio begin. Ons wil die geleentheid vir mense gee om 'audio' boodskappies te stuur en sommer net weer lekker oor alles te kan gesels.
Ek kan nie glo julle woon al so lank daar nie. Ek volg jou blog so aan en af al sedert die begin. Lang storie kort - ons land 3 April in jou tuisstad vir 'n 2 weke vakansie vir die nodige stempels vir ons permanent residence visa specs. Tans soek ek en my man werk in NSW en Queensland. Dis maar 'n gedoente so oor die net. Mense wil mens mos maar van aangesig tot aangesig 'interview'. Ons gaan toevallig oa ook by skoolvriende van my man in julle buurt kuier (Yvette). Jy gee my altyd moed dat daar "'n lewe aan die anderkant is!" Groete Juanita